مطعم baker & spice
المطاعم بالكويت متعددة ومتنوعة وكل يوم والثاني طالع مطعم جديد بفنتك جديد
وبما ان شغلي بالـFood Photography قررت اني اشارككم بتجاربي للمطاعم المختلفة اللي سبق وجربتها وحسيت انها مميزة عن غيرها وغير مكررة بالاطباق والوجبات اللي تقدمها .. وبتكلم عن الاكل اللي عجبني فيها بالتحديد ..وهذه المواضيع سميتها Lets Food with M.D
مطعمنا اليوم
Baker & Spice
مطعم بيكر ان سبايس .. المطعم عنده اكثر من فرع بالكويت .. الفرع اللي رحت له كان فرع سوق شرق , المطعم كان فيه قعدة خارجية على البحر ومرسى الطراريد, جو المطعم قوي والمكان شرح ويستاهل يكون مكان حق غدا العايلة او عشى, والقعدة الخارجية ممتازة اذا كان الجو حلو.
لوكيشن المطعم فرع سوق شرق
المطعم يقدم اصناف متنوعة على مدار اليوم ريوق وغدا وعشا .. ممتاز لكل وقت وكل صنف بالمطعم مميز بشي وطعمه مميز بطريقة خاصة ولذيذ ..
جربت التغميسات عندهم وحيل عجبتني تغميسة الغواكامولي .. شي قوي للامانة .. ماذقت نفسه بمطاعم الكويت
الخبز عندهم مميز حيل وقوي انواع واشكال ونوعيات مختلفة بالحبوب الكاملة واسمر وغيره من انواع الخبز
السندويتشات عندهم نوع عالم ثاني من السندويتشات الحشوات واللي فيها كل وحدة تقول الزود عندي
المطعم متنوع بأنواع واشكال الاكل والبيتزا عنده بعد حلوة .. اما الفوكاشيا عندهم كانت شي شي شييي ..
تجربة بحلوة بهالمطعم المميز ..
جميع الصور من حسابهم بالانستغرام
ملاحظة : حسابات المطاعم ومواقعهم اللي احطها ممن تتغير من وقت لي الثاني